Na temelju Zakona o izvršavanju Državnog proračuna republike Hrvatske za 2020. godinu, NN [117/19](https://www.zakon.hr/cms.htm?id=43427), [32/20](https://www.zakon.hr/cms.htm?id=43425), [42/20](https://www.zakon.hr/cms.htm?id=44139), 58/20, Zakona o fiskalnoj odgovornosti, NN 111/18, i članka 145. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19) i članka 58. Statuta Osnovne škole Svetvinčenat, Svetvinčenat, Školski odbor na sjednici održanoj dana 2. lipnja 2020. godine donio je :

**PRAVILNIK O NAČINU OSTVARIVANJA I KORIŠTENJA VLASTITIH PRIHODA**

**OSNOVNE ŠKOLE SVETVINČENAT**

1. **OPĆE ODREDBE**

**Članak 1.**

Pravilnikom o načinu ostvarivanja i korištenja vlastitih prihoda (u daljnjem tekstu: Pravilnik) određuje se način korištenja vlastitih prihoda koje ostvaruje Osnovna škola Svetvinčenat (u daljnjem tekstu: Škola) od obavljanja poslova na tržištu i u tržišnim uvjetima.

Djelatnost škole je obrazovanje.

Odredbe ovog Pravilnika ne odnose se na sredstva državnog proračuna koja doznačuje ministarstvo nadležno za znanost i obrazovanje sukladno odredbama zakona kojim se uređuje osnovno obrazovanje kao ni na prihode koje Školi doznačuje Istarska županija

Izrazi koji se u ovom Pravilniku koriste, a koji imaju rodno značenje, bez obzira na to jesu li korišteni u muškom ili ženskom rodu, obuhvaćaju na jednak način i muški i ženski rod.

1. **VRSTE PRIHODA**

Članak 2.

1. Prihodi iz članka 1. Ovog Pravilnika odnose se na :

* Prihode od iznajmljivanja školskih prostora
* Prihode od prodaje vlastitih proizvoda koji se izrađuju u Školi
* Prihode od prodaje ulja iz školskog maslinika
* Prihodi od pružanja usluge školske marende zaposlenicima

1. **NAČIN KORIŠTENJA PRIHODA**

Članak 3.

1. Vlastite prihode ostvarene od iznajmljivanja školskih prostora Škola uplaćuje u proračun Istarske županije postotak se definira Odlukom županije (osnivača) i može se mijenjati.
2. Ostatak prihoda koristi se za podmirenje rashoda koji su nastali obavljanjem poslova na temelju kojih su vlastiti prihodi i ostvareni.
3. Ako se vlastiti prihodi ostvare u iznosu većem od potrebnog za podmirenje rashoda iz stavka 2. ovoga članka, mogu se koristiti za podmirenje rashoda redovite djelatnosti.

Članak 4.

Škola može primiti dar u naravi (ustupanje stvari bez naknade), ako se može koristiti u obrazovnoj i odgojnoj funkciji Škole.

Primitak dara potvrđuje posebno povjerenstvo od najmanje tri člana koje imenuje ravnatelj škole. Jedan član povjerenstva je voditelj računovodstva.

U povjerenstvo se u pravilu imenuju članovi koji mogu svojim stručnim znanjem procijeniti dar u funkcionalnom i financijskom smislu.

Ako dar nema popratnu dokumentaciju iz koje bi se mogla utvrditi njegova financijska vrijednost povjerenstvo iz prednjeg članka izvršit će procjenu vrijednosti temeljem podataka kojima raspolaže (nabavna vrijednost nove stvari, starost, amortizacija, internetski portali rabljenih stvari i sl.).

Zapisnik o procjeni vrijednosti primljenog dara dostavlja se u računovodstvo Škole radi daljnjeg postupanja sukladno odredbama o popisu imovine i obveza (inventuri). Ugovorom o darovanju, kojeg potpisuje ravnatelj Škole, u pravilu se podrobnije uređuje vrijednost i namjena dara.

1. **NEUTROŠENA VLASTITA SREDSTVA**

Članak 5.

Vlastiti prihodi koji nisu iskorišteni u tekućoj godini prenose se u narednu godinu sukladno Zakonu o proračunu.

Odluku o načinu korištenja prenesenih vlastitih prihoda donosi Školski odbor.

0

1. **NADZOR I IZVJEŠTAVANJE**

 Članak 6.

 Nadzor nad ostvarivanjem i korištenjem prihoda sukladno odredbama ovoga pravilnika provodi Školski odbor te nadležno tijelo istarske županije.

Radi provedbe nadzora iz stavka 1. Istarska županija uputom utvrđuje način i rokove izvještavanja o ostvarivanju i korištenju vlastitih i namjenskih prihoda.

1. **PRIJELAZNE I ZAVRŠNE ODREDBE**

Članak 7.

Ovaj Pravilnik može se mijenjati i dopunjavati samo na način i u postupku po kojem je donesen.

Ovaj Pravilnik stupa na snagu osmog dana od dana objave na web stranici i oglasnoj ploči Škole.

KLASA:003-06/20-01/04

URBROJ:2168/07-06-20-04

Svetvinčentu, 2.6.2020. godine

Predsjednik Školskog odbora:

Marko Jelenić, prof. dr.

Ovaj Pravilnik objavljen je na web stranici i oglasnoj ploči Škole dana 3.6.2020. godine te je stupio na snagu dana 10.6.2020. godine.

Ravnateljica

Silvija Jeromela Obrovac, prof.